Põhimõtteliselt oleks ju kena, kui kõikides koolides toimuks õppimine ühtemoodi. Ja õpilaste suhtumine õppimisse oleks sarnane, ehk siis õppimine oleks popp. Kui mina koolis käisin, olid hästi õppijad üheselt pugejad, kellele "tumedamad" seetõttu ka ülevalt  alla vaatasid. Gümnaasiumis asi küll paranes, sest sinna said sisse juba need, kellel mingi õppeedukus eksisteeris ja oli ka hariduse omandamise soovi.  Praegu oskan ma näiteid tuua Tartu koolide kohta, millest ühes "eliitkoolis" õpib ka minu tütar. Esiteks ei mäleta ma, et katsete ajal lastel stressi oleks olnud. Kõik olid nagu lapsed ikka, pabistajate osas olid rohkem vanemad. Teiseks ei saa ma nõustuda väitega, nagu oleks määravaks vanemate rahakott. Sellisel juhul ei oleks ma saanud seda endale  lubada. Pole mul ka kuulsat nime, millega esineda. Ja klassi, kus mu tütar õpib, saab enam-vähem vanemate rahakoti järgi kaheks jagada, et on nii rikkaid kui kehvemaid. Jah, rohkem on rõhku keeltel, küllap on neil sellega seoses rohkem õppida, aga olulisem on see, et mitte keegi ei ole hästi õppmise tõttu kaaslaste seas tõrjutud, pigem vastupidi. Ja vaimsus, mis koolis valitseb, ei ole võrreldav mingi suvalise Annelinna vabrikuga, kus lõppkokkuvõttes on kõige tegijamad mingid suvalised ludrid, kelle eesmärk  paremal juhul on end lihtsalt läbi vedada.  Maimetsa ministriks olemise ajal üles kerkinud idee oli nii toores, et ilmselt seetõttu ta läbi kukkuski. Noh, minister kukkus kõigepealt läbi, aga niimoodi lauaga lüüa haridusmuudatuste puhul ikka ei saa. Ainuke asi, mis muutus, oli potensiaalsete õpilaste elukoht, ma ei kujuta ette, mida need "paremad koolid" oleksid sügisel teinud, kuhu kõik piirkonnas "elavad" lapsed mahutanud.  Jah, oleks väga kena, kui saaks ilma katseteta hakkama. Aga kahjuks ei saa  kõigist koolidest üheväärset haridust. Ei saa. Ei saa. Ja paljalt katsete keelamisega seda nüüd küll ei muuda. Võibolla kui meil töötaks näiteks selline karjäärinõustamise testide tegemine, nagu vist Ameeikas on mingist vanusest alates. Et siis oleks algkool kõigil sama, aga edasi läheks selekteerimine. Tegutsevad mõnes mõttes valikuliselt ka erakoolid, nende valimine käib siis rahakoti järgi. Ebaõiglane on see pigem vanemate suhtes, kellel siis tekib alaväärsus, et näed, minul pole niipalju raha kui neil.  Mis puudutab "Standaredeid kuubikuid", siis oma kooliajast ma küll ühes klassis niipalju erinevate huvide ja annetega lapsi ei näinud. Ehk siis selliste kasvatamisega "eliitkoolides" küll ei tegeleta.  Lõpkokkuvõttes; minul on hea meel, et mu tütar saab heas koolis hea hariduse ja õpib koos heade inimestega. Ma saan aru ka vanematest, kellele põhimõtteline laste "katsetamine" nii varases nooruses vastumeelne on, aga ma ei leia, et see lastele kahjulik on. Lastekaitsepäev on muidugi aeg sellel  teemal arutleda, aga olgu siis ka arutelu mitte et ütleme: eliitkoolid on väga pahad ja kõik kes teisiti arvavad on lihtsalt kadakasakslased.